

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ด้วยพระบาทสมเด็จพระเจ้าอยู่หัว ทรงเจริญพระชนมายุ 6 รอบ หรือ 72 พรรษา ในวันที่
28 กรกฎาคม 2567 นับเป็นมหามงคลสมัยพิเศษ และด้วยสำนึกในพระมหากรุณาธิคุณอย่างหาที่สุดมิได้ รัฐบาลจึงเห็นสมควรดำเนินการจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ซึ่งการจัดงานจะมีทั้งงานพระราชพิธี งานพิธีการ โครงการและกิจกรรม ทั้งนี้ ในส่วนของการจัดทำโครงการและกิจกรรมต่าง ๆ ของรัฐบาล หน่วยงานภาครัฐ ภาคเอกชน เพื่อน้อมนำแนวพระราชดำริ พระราชปณิธาน และพระบรมราโชบายเกี่ยวกับการพัฒนาสิ่งแวดล้อม พัฒนาคุณภาพชีวิตของประชาชนให้อยู่ดีมีสุข ซึ่งจะมุ่งเน้นให้ประชาชนเข้ามามีส่วนร่วมให้ได้มากที่สุด
โดยมีหน่วยงานภาครัฐ ภาคเอกชน ได้เสนอโครงการ และกิจกรรมเข้าร่วมเฉลิมพระเกียรติเป็นจำนวนมาก
ซึ่งรัฐบาลได้เลือกโครงการขนาดใหญ่ให้เป็นโครงการเฉลิมพระเกียรติในนามรัฐบาล จำนวน 10 โครงการ
โดยมอบหมายให้หน่วยงานต่าง ๆ รับไปดำเนินการ ดังนี้ 1) โครงการยกระดับสวนสาธารณะบึงหนองบอน และ Pocket Parks 72 แห่ง 2) โครงการ 7.2 ล้านต้น พลิกฟื้นผืนป่า 3) โครงการแหล่งน้ำบาดาลขนาดใหญ่แก้ปัญหาภัยแล้งอันเนื่องมาจากพระราชดำริ 72 แห่ง 4) โครงการ “10 คลองสวย น้ำใส คนไทยมีสุข”
5) โครงการพัฒนา 72 สายน้ำอย่างยั่งยืน 6) โครงการยกระดับโรงพยาบาลสมเด็จพระยุพราช โรงพยาบาลชุมชนเฉลิมพระเกียรติ โรงพยาบาลชัยพัฒน์ และหน่วยบริการปฐมภูมิ 72 แห่ง 7) โครงการพัฒนาคุณภาพชีวิต ที่ดินทำกิน และที่อยู่อาศัย 8) โครงการบริจาคโลหิต 10,000,000 CC 9) โครงการจัดหากายอุปกรณ์สำหรับช่วยเหลือคนพิการ 72,000 ชุด 10) โครงการ “หลอมรวมใจ มอบน้ำใสสะอาดให้โรงเรียน”

 ในการนี้ เพื่อให้การดำเนินโครงการที่ 10 โครงการ “หลอมรวมใจ มอบน้ำใสสะอาด
ให้โรงเรียน” ดำเนินการเป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่น
ที่จัดการศึกษา (โรงเรียน/วิทยาลัย) ทุกแห่ง ดำเนินการตอบแบบสำรวจเกี่ยวกับน้ำดื่มของโรงเรียน/วิทยาลัย
ให้กรมส่งเสริมการปกครองท้องถิ่นทราบ ภายในวันที่ 28 พฤษภาคม 2567 ผ่านระบบ Google Forms
ท้ายหนังสือนี้

 กรมส่งเสริมการปกครองท้องถิ่น

 **14**  พฤษภาคม 2567

 แบบสำรวจเกี่ยวกับน้ำดื่มฯ

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : สรัลพัฒน์ พรหมสาขา ณ สกลนคร โทร. 081-451-6416 bit.ly/4bhPZ9Z

ผอ.กง.สศ. …................................

หน.ฝ.กศ. ....................................

จนท. ...........................................